[{"text_idx": "#000003", "text": "\u201cFy uchelgais drwy gydol fy ngyrfa fu gwneud gwahaniaeth, a cheisio a manteisio ar gyfleoedd i wneud hynny. Mae rhai o\u2019m cyflawniadau mwyaf balch hefyd wedi llywio fy mywyd. Datblygais y Strategaeth gyntaf i ddileu trais yn erbyn menywod a merched ar gyfer Llywodraeth y DU, rhywbeth sy\u2019n dal i fod yn uchafbwynt proffesiynol i mi, ac hyd heddiw rwy\u2019n angerddol am fynd i\u2019r afael a\u0302 phob math o drais ar sail rhywedd a\u2019r anghydraddoldeb mewn cymdeithas sy\u2019n sail iddo. Yr wyf wedi bod yn hyrwyddwr amrywiaeth a chynhwysiant yn y Swyddfa Gartref ers blynyddoedd lawer, gan gynnwys cadeirydd rhwydwaith Menywod y Swyddfa Gartref ac uwch noddwr y rhwydwaith cydraddoldeb rhywiol."}, {"text_idx": "#000005", "text": "\u201cRwyf wedi gweithio yn y trydydd sector trais arbenigol yn erbyn menywod a merched ers 13 mlynedd mewn rolau cymorth rheng flaen ac uwch reolwyr ac mae fy mhrofiad gwaith a\u2019m haddysg cyn hyn mewn gwaith ieuenctid mewn sefydliadau awdurdodau lleol a thrydydd sector. Credaf yn gryf fod buddsoddi mewn pobl ifanc yn helpu i feithrin gwydnwch ac yn eu cefnogi i gyflawni eu potensial llawnaf."}, {"text_idx": "#000007", "text": "Mae fy ngyrfa wedi\u2019i llunio gan y profiadau lle mae menywod, plant a phobl ifanc wedi ymddiried digon ynof i gerdded ochr yn ochr a\u0302 nhw yn eu taith adfer. Yn anffodus, mae\u2019r profiad hwn hefyd wedi amlygu lle mae systemau\u2019n methu unigolion, ond yr wyf wedi ei gwneud yn ddyhead personol i herio\u2019r methiannau hynny yn y system lle bynnag y mae fy ngyrfa yn mynd a\u0302 mi, fel ein bod yn mynd y tu hwnt i ddogfennu dysgu a gwthio am newid gwirioneddol fel na fydd unrhyw blentyn, person ifanc neu oedolyn sy\u2019n wynebu adfyd a thrawma yn methu yn y dyfodol."}, {"text_idx": "#000008", "text": "Ro\u0302l bwysicaf fy mywyd yw bod yn fam i\u2019m merch ac mae fy ymgyrch bob dydd yn cael ei thanio drwy wybod ei bod yn fy ngwylio i, a menywod eraill, yn ymladd dros gydraddoldeb fel bod ganddi ddyfodol heb wahaniaethu.\u201d"}, {"text_idx": "#000012", "text": "Rwy\u2019n ymchwilydd sy\u2019n gweithio ar brosiect yn Hwb ACE Cymru i ddeall yn well y cyfleoedd atal sylfaenol ar gyfer menywod sy\u2019n profi ACE cyn ymuno a\u0302\u2019r system cyfiawnder troseddol. Bydd y prosiect hwn yn datblygu ac yn profi ymagwedd at gefnogi menywod yng Nghymru sydd wedi profi ACEs a thrawma pan ydynt yn oedolion ac sydd mewn perygl o fynd i mewn i\u2019r system cyfiawnder troseddol i atal menywod rhag troseddu."}, {"text_idx": "#000017", "text": "Mae gan Jennifer fywyd teuluol prysur ac mae ei hamser hamdden yn aml yn canolbwyntio ar gael trefn arnynt!"}]